22/12/2015 | Administración LocalMunicipal
Oleiros
Área Económica
Aprobación definitiva de modificación de ordenanzas fiscais Pleno 29/10/2015

EDICTO En sesión ordinaria celebrada polo Pleno do Concello de data 29 de outubro do 2015, adoptáronse os seguintes acordos: * MODIFICACIÓN DA ORDENANZA FISCAL N.º 11 REGULADORA DO IMPOSTO DE CONSTRUCIÓNS, INSTALACIÓNS E OBRAS Modifícase o artigo 4.º da Ordenanza fiscal n.º 11. Tras a modificación queda redactado do xeito seguinte: Artigo 4.º 1.–O imposto esixirase en réxime de autoliquidación, excepto para os supostos de obras na vía pública, que se xestionarán de acordo co art.103.1 do Texto Refundido da Lei Reguladora das Facendas Locais.2.–Os suxeitos pasivos están obrigados a practicar autoliquidación polo imposto, no impreso habilitado ó efecto polo Concello e a abonala en calquera entidade colaboradora autorizada ou na Oficina de Recadación Municipal. No caso de expedientes susceptibles de outorgamento de licenza de obras ou urbanística, efectuarase o pago da autoliquidación dentro do prazo máximo dun mes contado a partir do momento no que lle foi notificada a concesión da licenza de construción, instalación ou obra. No caso de expedientes iniciados mediante a presentación de declaración responsable ou comunicación previa, os suxeitos pasivos acompañarán xunto a esta documentación xustificante de autoliquidar o imposto e ingresar o seu importe. A data de ingreso inicia o cómputo do prazo de prescrición de catro anos que dá dereito á devolución do importe abonado mediante autoliquidación.3.–O pago da autoliquidación terá carácter provisional e será a conta da liquidación definitiva que se practique unha vez rematadas as construcións, instalacións ou obras, esta autoliquidación determinarase a base impoñible, en función: Ao orzamento aportado polos interesados, sempre que o mesmo estivese visado polo colexio oficial correspondente, cando isto constitúa un requisito preceptivo. Noutro caso, a base impoñible determinarase en función dos prezos medios de execución material contidos no Anexo desta Ordenanza. Na resolución municipal sobre a toma de coñecemento e dando conformidade á comunicación previa ou declaración responsable efectuada, darase conformidade á autoliquidación do imposto, ou ben corrixirase en función dos prezos medios contidos no Anexo da ordenanza, esixindo ou reintegrando ó suxeito pasivo a cantidade que resulte en concepto de subsanación da autoliquidación efectuada. En caso de diferenzas a favor da Administración municipal, o suxeito pasivo presentará e ingresará autoliquidación complementaria pola cantidade correspondente, dentro do prazo dun mes contado a partires do momento en que lle foi notificada a citada resolución municipal.4.–Tendo en conta a obra realizada e o seu custo real e efectivo, o Concello, previa comprobación, poderá modifica-la base impoñible a que se refiren os apartados anteriores, establecendo a obriga de presentar a correspondente autoliquidación complementaria ou reintegrando ó suxeito pasivo a cantidade que resulte. En caso de diferenzas a autoliquidar polo suxeito pasivo, éste presentará e ingresará a autoliquidación pola cantidade correspondente, dentro do prazo dun mes contado a partires do momento en que lle foi notificada a resolución de modificación da base impoñible.5.–Para estes efectos, no caso de que se modificara o proxecto inicial das construcións, instalacións ou obras e se incrementara o presuposto, unha vez aceptada a modificación pola Administración Municipal, os suxeitos pasivos están obrigados a presentar no prazo dun mes nova autoliquidación complementaria pola diferenza entre o presuposto inicial e o modificado con suxeición a prazos, requisitos e efectos indicados nos apartados anteriores.6.–No suposto de que a correspondente licenza de obras ou urbanística, sexa denegada ou non se executen as construcións, instalacións ou obras, o interesado terá dereito á devolución das cotas satisfeitas, unha vez se lle notifique a denegación da licenza ou formule renuncia expresa á licenza ou caducara a mesma. * MODIFICACIÓN DA ORDENANZA FISCAL N.º 12, REGULADORA DO IMPOSTO DE VEHÍCULOS DE TRACCIÓN MECÁNICA Modifícase a Ordenanza fiscal n.º 12, no que se refire aos artigos 1.º e 5.º, quedando redactados do xeito seguinte: Artigo 1.º. De conformidade co previsto no artigo 95.4 do texto refundido da Lei reguladora das facendas locais, o coeficiente de incremento nas cotas do imposto sobre vehículos de tracción mecánica aplicable a este municipio, en relación co cadro de tarifas do artigo 95.1 do citado texto refundido da Lei reguladora das facendas locais, queda fixado en 1,3348 para todas as clases de vehículos, excepto para os turismos de 20 cabalos en adiante que será do 1,8705; resultando os seguintes importes: Para a aplicación do anterior cadro de tarifas estarase ao disposto no Anexo II do Real Decreto 2.822/1998 do 23 de decembro, polo que se aproba o Regulamento Xeral de Vehículos, en relación ás definicións e categorías de vehículos e tendo en conta, ademais as seguintes regras: a) Os vehículos mixtos adaptables e os derivados de turismos (clasificacións 31 e 30 respectivamente, conforme ao Anexo II do Regulamento Xeral de Vehículos) tributarán como turismo, de acordo coa súa potencia fiscal, salvo nos seguintes casos: 1.º. Se o vehículo estivese habilitado para o transporte de máis de nove persoas, incluído o condutor, tributará conforme á letra B) do artigo 4.º. 2.º. Se o vehículo estivese autorizado para transportar máis de 525 quilogramos de carga útil, tributará conforme á letra c) do artigo 4.º. b) Os motocarros tributarán, aos efectos deste imposto, pola súa cilindrada, conforme á letra f) do artigo 4.º. c) No caso dos vehículos articulados tributarán simultaneamente e por separado, o que leve a potencia de arrastre e os remolques e semirremolques arrastrados. d) As máquinas autopropulsadas que poidan circular polas vías públicas sen ser transportadas ou arrastradas por outro vehículo de tracción mecánica, tributarán polas tarifas correspondentes aos tractores. e) A potencia fiscal do vehículo expresada en cabalos fiscais establecerase de acordo co disposto no artigo 11 do Regulamento Xeral de Vehículos, aprobado polo Real Decreto 2.822/1998 e elo en relación ao previsto no Anexo V do mesmo texto legal, segundo o tipo de motor, expresada con dúas cifras decimais aproximadas por defecto. f) A carga útil do vehículo, a efectos do imposto, á a diferenza entre a Masa Máxima Autorizada (M. M. A.) e a tara do vehículo, expresadas ambas magnitudes en Quilogramos. g) Os vehículos furgóns (clasificacións 24, 25 e 26 segundo o Anexo II do Regulamento Xeral de Vehículos) tributarán, aos efectos deste imposto, pola súa carga útil conforme á letra C) do artigo 4.º. Artigo 5.º.–Bonificacións.1. Os vehículos históricos catalogados de acordo co establecido no Capítulo I do Regulamento de Vehículos Históricos, aprobado polo Real Decreto 1.247/1995, de 14 de xullo e todos aqueles que teñan unha antigüidade mínima de 25 anos, contados a partir da data da súa fabricación, gozarán dunha bonificación do 100% da cota incrementada ou non do Imposto. Se non se puidese acreditar a data de fabricación o prazo contarase desde a data na que o seu correspondente tipo ou variante se deixou de fabricar. Para poder gozar desta bonificación os interesados deberán instar a súa concesión indicando as características do vehículo, a súa matrícula e a súa antigüidade. A estes efectos deberán xuntar á solicitude, a copia compulsada do primeiro permiso de circulación do vehículo ou no seu defecto, certificado emitido da data na que o modelo ou variante deixouse de fabricar, fotocopia da ficha técnica do vehículo e fotocopia do NIF do solicitante. No caso de vehículos históricos, acreditarase aportando copia compulsada da catalogación como tal polo órgano competente da Comunidade Autónoma. Os interesados presentarán a solicitude antes do 31 de decembro de cada ano e terá efectos no período impositivo seguinte a aquel en que se formulase a correspondente solicitude. Non se concederá esta bonificación a aqueles suxeitos pasivos que figuren con débedas pendentes por calquera concepto fronte á Facenda municipal.2. Os vehículos das clases turismos, camións, furgóns, furgonetas, vehículos mixtos adaptables, autobuses, autocares, ciclomotores e motocicletas beneficiaranse nos termos que se dispoñen nos seguintes apartados, dunha bonificación na cota do imposto, en función das características dos motores, a clase de combustible que consuma o vehículo e a incidencia da combustión no medio ambiente, sempre que cumpran as condicións e requisitos seguintes: a) Que se trate de vehículos híbridos (motor eléctrico-gasolina, eléctrico-diésel ou eléctrico-gas) que estean homologados de fábrica, incorporando dispositivos catalizadores, adecuados á súa clase e modelo, que minimice as emisións contaminantes. Estes vehículos beneficiaranse dunha bonificación do 50% na cota do imposto durante catro anos naturais desde a súa primeira matriculación. b) Que se trate de vehículos de motor eléctrico, impulsados por enerxía solar e/ ou emisión nulas. Estes vehículos beneficiaranse dunha bonificación do 50% na cota do imposto con carácter indefinido, en tanto se manteñan as circunstancias de motor, enerxía utilizada e emisións sinaladas. c) Que se trate de vehículos que utilicen como combustible o biogás, gas natural comprimido, metano, metanol ou hidróxeno. Estes vehículos se beneficiarán dunha bonificación do 50% na cota do imposto mentres utilicen os combustibles citados. As bonificacións citadas anteriormente a), b) e c) terán carácter rogado, e dicir, os interesados deberán instar a súa concesión acompañando: A ficha técnica do vehículo e a documentación acreditativa dos requisitos. No suposto de que se desexe que a bonificación produza efecto no mesmo período impositivo no que se produce a matriculación, a solicitude deberá formularse no momento de efectuar a presentación-ingreso da correspondente autoliquidación do imposto sobre vehículos de tracción mecánica, obrigatoria para a dita matriculación. En caso de que se presente con posterioridade, a bonificación producirá efecto para o período impositivo seguinte á data de presentación da citada solicitude, non alcanzando ás cotas percibidas con anterioridade. * MODIFICACIÓN DA ORDENANZA FISCAL XERAL Modifícase a Ordenanza fiscal xeral, no que se refire aos artigos 37 e 42, quedando redactados do xeito seguinte: “Artigo 37.–Prazos de pagamento e calendario fiscal.1. As débedas tributarias resultantes dunha autoliquidación deberán pagarse nos prazos que establece a ordenanza fiscal correspondente.2. No caso de liquidacións practicadas pola Administración o pagamento en período voluntario deberá facerse nos seguintes prazos: a) Se a notificación da liquidación se realiza entre os días 1 e 15 do mes, ata o día 20 do mes posterior e se este non fose hábil, ata o inmediato hábil seguinte. b) Se a notificación se realiza entre os días 16 e o último do mes, ata o día 5 do segundo mes posterior e se este non fose hábil, ata o inmediato hábil seguinte.3. O pagamento en período voluntario de débedas relativas a padróns fiscais periódicos e polo tanto de notificación colectiva e periódica, no prazo establecido nos correspondentes anuncios de cobranza. O prazo non será inferior a dous meses. Considerarase inhábil o sábado para todos os efectos. O calendario do contribuínte (calendario fiscal anual), de tributos de cobro periódico, será o que se sinala a continuación sendo obxecto de resolución do Alcalde ou Tenente de Alcalde en quen delegue a súa aprobación e fixación das datas concretas de comezo e final de cobranza, en período voluntario, para cada un dos padróns periódicos, e que con carácter xeral serán os seguintes: Do 1 de marzo ao 30 de abril, o cobro dos Padróns do Imposto sobre Vehículos de Tracción Mecánica (IVTM), Taxa por conservación dos cemiterios municipais (nichos), Taxa por entrada de vehículos a través de beirarrúas e reserva de espazo (vaos), Taxa por ocupación de Terreos Públicos con mesas e cadeiras (terrazas) e Taxa polo aproveitamento especial do dominio público local mediante caixeiros automáticos de entidades financieiras e máquinas expendedoras de produtos, instalados na fachada de establecementos e manipulables desde a vía pública. Do 15 de setembro ao 20 de novembro, o cobro dos Padróns do Imposto sobre bens inmobles de natureza urbana e rústica (IBIU e IBIR) e Imposto sobre Actividades Económicas (IAE). Do 1 de abril ao 31 de maio, o cobro dos Padróns de Taxa polo abastecemento domiciliario de auga potable e Taxa de sumidoiro, correspondentes ao 1.º trimestre do exercicio (meses de xaneiro, febreiro e marzo), respecto aos inmobles pertencentes á Zona A. Do 1 de maio ao 30 de xuño, o cobro dos Padróns de Taxa polo abastecemento domiciliario de auga potable e Taxa de sumidoiro, correspondentes ao 1.º trimestre do exercicio (meses de xaneiro, febreiro e marzo), respecto aos inmobles pertencentes á Zona B. Do 1 de xullo ao 31 de agosto, o cobro dos Padróns de Taxa polo abastecemento domiciliario de auga potable e Taxa de sumidoiro, correspondentes ao 2.º trimestre do exercicio (meses de abril, maio e xuño), respecto aos inmobles pertencentes á Zona A. Do 1 de agosto ao 30 de setembro, o cobro dos Padróns de Taxa polo abastecemento domiciliario de auga potable e Taxa de sumidoiro, correspondentes ao 2.º trimestre do exercicio (meses de abril, maio e xuño), respecto aos inmobles pertencentes á Zona B. Do 1 de outubro ao 30 de novembro, o cobro dos Padróns de Taxa polo abastecemento domiciliario de auga potable e Taxa de sumidoiro, correspondentes ao 3.º trimestre do exercicio (meses de xullo, agosto e setembro), respecto aos inmobles pertencentes á Zona A. Do 1 de novembro ao 31 de decembro, o cobro dos Padróns de Taxa polo abastecemento domiciliario de auga potable e Taxa de sumidoiro, correspondentes ao 3.º trimestre do exercicio (meses de xullo, agosto e setembro), respecto aos inmobles pertencentes á Zona B. Do 1 de xaneiro ao 28/29 de febreiro, o cobro dos Padróns de Taxa polo abastecemento domiciliario de auga potable e Taxa de sumidoiro, correspondentes ao 4.º trimestre do exercicio (meses de outubro, novembro e decembro), respecto aos inmobles pertencentes á Zona A. Do 1 de febreiro ao 31 de marzo, o cobro dos Padróns de Taxa polo abastecemento domiciliario de auga potable e Taxa de sumidoiro, correspondentes ao 4.º trimestre do exercicio (meses de outubro, novembro e decembro), respecto aos inmobles pertencentes á Zona B. Considéranse Zona A, os inmobles pertencentes ás parroquias de Iñás, Nos, Dorneda e Liáns (excepto a Urbanización Os Regos) e a Zona B, os pertencentes ás parroquias de Oleiros, Perillo, Maianca, Serantes, Dexo e a Urbanización Os Regos. As variacións ou prórrogas nos períodos de pagamento sinalados serán aprobados por resolución do alcalde ou tenente de alcalde en que delegue, sempre que concorran circunstancias excepcionais debidamente xustificadas.4. As débedas que deban satisfacerse mediante os efectos timbrados, no momento da realización do feito impoñible.5. As débedas resultantes de concertos ingresaranse nos prazos determinados nestes.6. As débedas non tributarias, nos prazos que determinen as súas normas ou os seus acordos segundo os que son esixibles e no seu defecto, nos prazos establecidos nos parágrafos 1, 2 e 3 deste artigo segundo corresponda. A rtigo 42.–Débedas tributarias aprazables. criterios e documentación.1. Poderá aprazarse o pagamento da débeda, tanto en período voluntario como executivo, tras a petición dos obrigados cando a súa situación económica-financeira, discrecionalmente apreciada pola Administración municipal, lles impida, transitoriamente, efectuar o pagamento dos seus débitos.2. O fraccionamento de pagamento, como modalidade de aprazamento, será rexido polas normas aplicables a este no que non estea regulado especialmente.3. O importe mínimo de principal dunha débeda a partir da que se concederá fraccionamento ou aprazamento fíxase en 150,25 €. Por debaixo desta cantidade non se resolverá favorablemente a concesión de aprazamentos ou fraccionamentos. Excepcionalmente, a petición do interesado, e cando quede xustificado que a súa situación económica, non lle posibilita facer fronte ao pagamento das débedas, poderase conceder fraccionamento ou aprazamento para importes inferiores a 150,25 €. 4. Os criterios para fixar o prazo máximo para aboar a débeda fraccionada oscilará en función do importe principal da débeda a fraccionar. En base a este criterio establécense uns prazos máximos dentro dos que deberá aboarse a totalidade da débeda e que corresponden á seguinte escala: 5. Na concesión de fraccionamentos, poderá esixirse a domiciliación do pagamento das sucesivas fraccións 6. De seren tributos de cobro periódico o período máximo de fraccionamento ou aprazamentos non excederá de doce meses.7. Documentación que se ten que achegar: A acreditación da situación económico-financeira probarase achegando a seguintes documentación: a) Persoas físicas Copia da autoliquidación do Imposto sobre a Renda das Persoas Físicas (IRPF). Caso de non poder achegar a dita copia, por non estar obrigado á súa presentación, a acreditación da percepción de ingresos realizarase: Mediante os certificados de retencións expedidos polos pagadores dos distintos rendementos obtidos: Certificado do INEM Certificado da pensión Copia das 2 últimas nóminas recibidas Certificado de conta bancaria para a domiciliación. b) Persoas xurídicas Balance da situación e da conta de perdas e ganancias do último exercicio pechado. Copia, debidamente compulsada, do Imposto sobre sociedades correspondente ao último exercicio económico pechado. Certificado da conta bancaria para a domiciliación.8.–O importe das fraccións correspondentes a unha débeda fraccionada non poderán ser inferiores a 50 €, salvo no caso de débedas correspondentes a suxeitos pasivos que se atopen nunha situación económica precaria, circunstancia que será valorada polos Servizos Sociais do Concello e que será reflectida nun informe. De conformidade co disposto no artigo 17 do Texto Refundido da Lei Reguladora das Facendas Locais, ponse en xeral coñecemento que os acordos citados, quedan definitivamente aprobados, conforme ao artigo de referencia. Oleiros, a 14 de decembro de 2015. A 1ª TTE. ALCALDE-DELEGADA DE ECONOMÍA E FACENDA Asdo.: M.ª Marita Pereira Penis